Sevil Shhaideh şi Rovana Plumb: Suntem nevinovate, am respectat legea. Nu demisionăm

Sevil Shhaideh şi Rovana Plumb au plecat în acelaşi timp de la sediul PSD şi au declarat că decizia colegilor lor este de a le susţine, că sunt nevinovate, au respectat legea şi nu demisionează din Guvern.

”În acest moment, soluţia este de susţinere a celor doi miniştri. Nu m-am gândit sub nicio formă la demisie. Avizele toate sunt pozitive şi conform cu legea”, a declarat Sevil Shhaideh.

”Nu sunt vinovată, întotdeauna am respectat legea şi întotdeauna o voi respecta. Întotdeauna am acţionat cu bună credinţă în interesul cetăţeanului şi cu maximă responsabilitate. (...) Nu consider că trebuie să demisionez atât timp cât întotdeauna m-am gândit la România. Nu sunt vinovată, nu am făcut nimic greşit”, a declarat şi Rovana Plumb.